টিজারে রাজকুমার-সানায়ার ‘হিট’

এবার দক্ষিণী ছবির রিমেকে রাজকুমার রাও।মুক্তি পেল ডঃশৈলেশ কোলানু পরিচালিত ছবি থ্রিলার ফিল্ম হিট-এর টিজার।ছবিতে একজন তদন্তকারী পুলিশ অফিসারের ভূমিকায় নজর কাড়বেন রাজকুমার রাও।তাঁর বিপরীতে দেখা যাবে অভিনেত্রী সানায়া মালহোত্রাকে।পাশাপাশি ছবিতে দেখা যাবে দলীপ তাহিল,মিলিন্দ গুনাজি,শিল্পা শুক্লা ছাড়াও আরও অনেকেই।আগামী ১৫জুলাই পর্দায় আসছে ‘হিট-দ্য ফার্স্ট কেস’।

দক্ষিণী সুপারস্টার বিশ্বাক সেন অভিনীত তেলুগু সুপারহিট ছবি ‘হিট-দ্য ফার্স্ট কেস’ এবার বলিউডে।ছবির অভিনেতা-অভিনেত্রীরা বদলে গেলেও,তেলুগু ছবির মতো হিন্দি ছবিটিও পরিচালনার ভার সামলেছেন ডঃ শৈলেশ কোলানু।বিশ্বাক সেন অভিনীত চরিত্রে হিন্দি রিমেকে অভিনয় করেছেন রাজকুমার রাও।

এর আগেও অভিনেতাকে পুলিশ অফিসারের চরিত্রে দেখা গেলেও ‘হিট’-এ তাঁর চরিত্রটি একেবারেই আলাদা। একসময় একের পর এক ছবিতে দুর্দান্ত অভিনয় করে দর্শকদের মন জয় করলেও বিগত কয়েকবছরে তেমন হিট ছবি দিতে পারেননি রাজকুমার রাও।‘হিট’-এর হাত ধরেই ফের স্বমহিমায় ফিরবেন,এমনটাই মনে করছেন ভক্তকূল।