মিটল রাজকুমারের ‘হিট’ পর্ব

রাজকুমার রাওয়ের ভক্তদের জন্য মিলল জো়ড়া সুখবর।যেমনটা আগেই জানালাম, নতুন অ্যান্থলজি ফিল্মে অনুভব সিনহার পরিচালনায় দেখা যাবে অভিনেতাকে।পাশাপাশি একাধিক ছবির শ্যুটিংয়ে দারুণ ব্যস্ত রয়েছেন বলিপাড়ার এই নতুন প্রজন্মের তারকা। দক্ষিণী তারকা বিশ্বাক সেন অভিনীত ব্লকবাস্টার হিট তেলুগু ফিল্ম ‘হিট-দ্য ফার্স্ট কেস’ ছবির হিন্দি রিমেকে যে অভিনয় করবেন রাজকুমার রাও এমন জল্পনা শোনা গিয়েছে ২০২০ সালেই।এটাই দক্ষিণী ছবির রিমেকে তাঁর প্রথম কাজ। ছবিতে রাজকুমারের বিপরীতে দেখা যাবে সানায়া মালহোত্রাকে। পরিচালনার দায়িত্বে থাকবেন ওরিজিনাল ছবিটির পরিচালক শৈলেশ কোলানু।দীর্ঘ জল্পনার পর চলতি বছরের শুরুতেই শুরু হয়েছিল ‘হিট’-এর হিন্দি রিমেকের শ্যুটিং।সোমবার প্রযোজনা সংস্থার তরফে জানানো হয়েছে, অবশেষে শেষ হয়েছে ‘হিট’-এর শ্যুটিং পর্ব।

নির্মাতা সূত্রে খবর,ছবিতে রাজকুমার রাওকে একজন ড্যাশিং পুলিশ অফিসারের চরিত্রে দেখবে দর্শক।এর আগে ‘বধাই দো’ ছবিতেও পুলিশ অফিসারের ভূমিকায় দেখা মিলেছে অভিনেতার।তবে ‘হিট’-এ রাজকুমারের চরিত্রটি একেবারেই আলাদা।ছবিতে ধুন্ধুমার অ্যাকশন করতে দেখা যাবে তাঁকে।প্রযোজক আরও জানাচ্ছেন চলতি বছরেই মুক্তি পাবে ‘হিট’।রাজকুমার রাওকে অ্যাকশন স্টারের ভূমিকায় দেখার জন্য ভক্তরা এখন থেকেই অপেক্ষা শুরু করবেন তা কিন্তু বলার অপেক্ষা রাখে না।ছবির মুক্তি নিয়ে কবে সুখবর দেন নির্মাতারা,এখন সেটাই দেখার।

View this post on Instagram

A post shared by T-Series (@tseries.official)