রাজকুমার-সানায়ার ‘হিট’

দীর্ঘদিন পর বড়পর্দায় একেবারে অন্যরকম চরিত্রে ফিরছেন অভিনেতা রাজকুমার রাও।তেলুগু তারকা বিশ্বাক সেন অভিনীত ছবি ‘হিট-দ্য ফার্স্ট কেস’-এর হিন্দি রিমেকে হোমিসাইড ডিপার্টমেন্টের একজন দুঁদে পুলিশ অফিসারের চরিত্রে নজর কাড়বেন ‘বরেলি কি বরফি’-র প্রীতম বিদ্রোহী ওরফে রাজকুমার রাও।ছবিতে তাঁর চরিত্রটির নাম বিক্রম।মুক্তি পেল ‘হিট’-এর মোশন পোস্টার।পাশাপাশি প্রকাশ্যে এসেছে ছবির প্রথম পোস্টারও।আর সেই পোস্টার নিজের সোশ্যাল সাইটে শেয়ার করলেন ট্র্যাপড্-এর অভিনেতা।

‘হিট’-এ রাজকুমার রাওয়ের সঙ্গে জুটি বেঁধেছেন অভিনেত্রী সানায়া মালহোত্রা।তেলুগু ‘হিট’-এর মতো হিন্দি ছবিটিরও পরিচালনার দায়িত্ব সামলেছেন শৈলেশ কোলানু।মঙ্গলবার প্রকাশ্যে আসবে ছবির প্রথম ঝলক।আর আগামী ১৫জুলাই মুক্তি পাবে ‘হিট-দ্য ফার্স্ট কেস’।

View this post on Instagram

A post shared by RajKummar Rao (@rajkummar_rao)