বাদশার কোপে অ্যাটলির চিত্রনাট্য

অ্যাটলি কুমারের ছবির চিত্রনাট্য নাকি বদলে দিয়েছেন কিং খান।বলিপাড়া সূত্রে মিলেছে এমনটাই খবর।দক্ষিণী পরিচালক অ্যাটলি কুমার ডেবিউ করছেন বলিউডে। তাও আবার তাঁর প্রথম ছবিতেই কাজ করছেন শাহরুখের মতো সুপারস্টার।ছবির প্রযোজনাও করছেন তিনিই।ছবিতে বাদশা খানের সঙ্গে মুখ্যচরিত্রে অভিনয় করছেন দক্ষিণী অভিনেত্রী নয়নতারা।রয়েছেন সুনীল গ্রোভার,সানায়া মালহোত্রা,প্রিয়মণি ছাড়াও আরও অনেকেই।কিছুদিন আগেই অ্যাটলি কুমারের এই বহু প্রতীক্ষিত ছবি থেকে বিরতি নিয়ে রাজকুমার হিরানির ‘ডাঙ্কি’-র শ্যুটিংয়ে যোগ দিয়েছেন বলিউড বাদশা।তবে ছবির অন্য তারকাদের নিয়ে নতুন শ্যুটিং পর্ব শুরু করে দিয়েছেন অ্যাটলি।তবে কিং খানের এই নতুন ছবি নিয়ে সদ্যই মিলেছে লেটেস্ট আপডেট।জানা যাচ্ছে,ছবির চিত্রনাট্যে নাকি বেশ খানিকটা বদল এনেছেন শাহরুখ খান।যে কারণে ছবির গল্প থেকে ক্লাইম্যাক্স, শুরুতে যেমনটা ছিল তার চেয়ে এখন অনেকটাই পাল্টে গিয়েছে।

অবশ্য এমনটা কিং খান প্রথমবার করছেন না।এর আগেও ‘জিরো’-র চিত্রনাট্য অভিনেতা বদলেছেন বলে অভিযোগ শোনা গিয়েছিল।আনন্দ এল রাইয়ের সব ছবিই সুপারহিট, অথচ শাহরুখের উপস্থিতি স্বত্বেও ফ্লপ হয়েছিল ‘জিরো’।ভক্তদের একাংশ এর জন্যে বলিউড বাদশাকেই দুষেছিলেন।এবার বাদশাহী ছোঁয়ায় অ্যাটলির ছবি ব্লকবাস্টার হিটের তকমা পায়,নাকি তারও পরিতি ‘জিরো’-র মতো এখন সেটাই দেখার।তবে তা জানার জন্য এখনও বেশ কিছুদিন অপেক্ষা করতে হবে।কারণ,আগামী বছরের আগে অ্যাটলি-শাহরুখের ছবি মুক্তির কোনও সম্ভবনা নেই।