নজরে ‘জওয়ান’ শাহরুখ

অ্যাটলি কুমার পরিচালিত ছবি ‘জওয়ান’-এর অ্যানাউন্সমেন্ট টিজার প্রকাশ্যে আনলেন স্বয়ং শাহরুখ খান।আর সেই টিজারেই একেবারে অন্যরকম লুকে ধরা দিলেন বলিউড বাদশা।মুক্তির দিনক্ষণও ঘোষণা করেছেন অভিনেতা।আগামী বছর ২ জুন হিন্দি ও একাধিক দক্ষিণী ভাষায় মুক্তি পাবে ‘জওয়ান’।ছবিতে ডবল রোলে নজর কাড়তে চলেছেন কিং খান।তার সঙ্গে স্ক্রিন শেয়ার করেছেন সানায়া মালহোত্রা,সুনীল গ্রোভর,দুই দক্ষিণী অভিনেত্রী নয়নতারা ও প্রিয়মণি ছাড়াও আরও অনেকেই।ছবি প্রসঙ্গে শাহরুখ  জানাচ্ছেন,’জওয়ান’ এমন একটি ইউনিভার্সাল ফিল্ম হতে চলেছে যা সমস্ত সিনেপ্রেমী রীতিমতো উপভোগ করবেন।এইরকম একটি ছবি তৈরির কৃতিত্ব পরিচালক অ্যাটলি কুমারকেই দিচ্ছেন কিং খান।

ছবিতে কাজ করার অভিজ্ঞতা দুর্দান্ত, কারণ ‘জওয়ান’ একটি অসামান্য অ্যাকশন ফিল্ম।এই ছবি সকলের,এমনটাই দাবি অ্যাটলি কুমারের। ‘জওয়ান’-এর পরিচালক বলছেন অ্যাকশন,ইমোশন,ড্রামা একটি ধামাকেদার এন্টারটেইনমেন্ট ফিল্মে যা যা থাকা উচিত তার সবকিছুই ছবির মধ্যে পেয়ে যাবে দর্শক।পরিচালক আরও জানাচ্ছেন,শাহরুখ খানকে ছাড়া এমন একটি ছবি তৈরি করা মোটেও সম্ভব ছিল না।