শাহরুখ-অ্যাটলির ‘জওয়ান’

দক্ষিণী পরিচালক অ্যাটলি কুমারের ছবিতে যে কাজ করছেন শাহরুখ খান এমনটা মোটামুটি এতদিনে সকলেই জেনে গিয়েছেন।ছবিতে বাদশা খানের সঙ্গে রয়েছেন সানায়া মালহোত্রা,সুনীল গ্রোভর,দক্ষিণী অভিনেত্রী নয়নতারা ও প্রিয়মণি ছাড়াও বলিপাড়া ও দক্ষিণী ফিল্ম ইন্ডাস্ট্রির একঝাঁক অভিনেত্রী।সদ্যই বাদশা-অ্যাটলির নতুন প্রজেক্ট নিয়ে মিলেছে লেটেস্ট আপডেট।শোনা যাচ্ছে, কয়েকদিনের মধ্যেই ছবির নতুন পর্বের শ্যুটিং শুরু করে দেবেন কিং খান।ইতিমধ্যেই নাকি ঠিক হয়ে গিয়েছে ছবির নামও।জল্পনা ছিল শাহরুখের এই নতুন ছবির নাম নাকি হতে চলেছে ‘লায়ন’।কিন্তু বিশেষ সূত্রে জানা যাচ্ছে,মোটেও নতুন ছবির নাম ‘লায়ন’ নয়।কিং-অ্যাটলি জুটির প্রথম ছবির নাম আদপে ‘জওয়ান’।

এখানেই শেষ নয়,কিছুদিনের মধ্যেই প্রকাশ্যে আসবে ছবির অ্যানাউন্সমেন্ট টিজারও।প্রায় দেড় মিনিটের সেই টিজার প্রকাশ্যে আনবেন স্বয়ং কিং খান।ছবি মুক্তির দিনও ঠিক করে ফেলেছেন পরিচালক ও প্রযোজক।আগামী বছরের ২৫জানুয়ারি মুক্তি পাবে ‘পাঠান’।তাই ২০২৩এর মাঝামাঝি বড়পর্দায় আসবে শাহরুখ-অ্যাটলির অ্যাকশন এন্টারটেইনার ‘জওয়ান’।