‘জওয়ান’-এর শ্যুটিংয়ে নয়নতারা

শাহরুখ খানের ছবি পাঠান নিয়ে জোর চর্চা তো চলছেই।পাশাপাশি অ্যাটলি কুমার পরিচালিত জওয়ান নিয়েও বাদশা ভক্তদের জল্পনার অন্ত নেই।ইতিমধ্যেই প্রকাশ্যে এসেছে ছবির প্রথম টিজার।পাশাপাশি দেখা গিয়েছে শাহরুখের জওয়ান লুকও।তবে ছবির বড় আকর্ষণ হতে চলেছে দক্ষিণী অভিনেত্রী নয়নতারার উপস্থিতি।কারণ,এই প্রথমবার নায়িকা স্ক্রিন শেয়ার করবেন স্বয়ং বলিউড বাদশার সঙ্গে।কিছুদিন আগেই জওয়ান-এর শ্যুটিং থেকে ছুটি নিয়ে পরিচালক ভিগনেশ শিবানের সঙ্গে বিয়ে সেরেছেন নয়নতারা।ইতিমধ্যেই মধুচন্দ্রিমাও মিটিয়ে নিয়েছেন তিনি।জানা যাচ্ছে,সদ্যই হানিমুন থেকে ফিরে মুম্বইতে জওয়ান-এর শ্যুটিংয়ে যোগ দিয়েছেন নয়নতারা।জুলাইয়ের মাঝামাঝি পর্যন্ত একটানা চলবে ছবির শ্যুটিং।

তারপরই ফাইনালি জওয়ান-এর র্যাপ  আপ ঘোষণা করবেন পরিচালক অ্যাটলি কুমার।ছবিতে নয়নতারার পাশাপাশি দেখা যাবে সানায়া মালতোত্রা,সুনীল গ্রোভর ছাড়াও বলিউড ও দক্ষিণী ফিল্ম ইন্ডাস্ট্রির একঝাঁক তারকাকে।জওয়ান-এ ক্যামিও রোলে ধরা দেবেন নায়িকা দীপিকা পাডুকোন। ২০২৩-এর ২  জুন বড়পর্দায় মুক্তি পাবে জওয়ান।